Aamir Khan

Aamir Khan (oik. Mohammed Aamir Hussain Khan; s. 14. maaliskuuta 1965 Bombay, Maharashtra, Intia) on intialainen elokuvanäyttelijä, -ohjaaja ja -tuottaja, joka työskentelee hindinkielisessä elokuvateollisuudessa. Hän on voittanut uransa varrella monia palkintoja, muun muassa neljä National Film Awards -palkintoa ja kahdeksan Filmfare Awards -palkintoa. Intian hallitus myönsi Khanille Padma Shri -palkinnon vuonna 2003 ja Padma Bhushan -palkinnon vuonna 2010.

Khan esiintyi ensimmäisen kerran valkokankaalla lapsinäyttelijänä setänsä Nasir Hussainin elokuvassa Yaadon Ki Baaraat (1973). Läpimurtonsa hän teki elokuvassa Qayamat Se Qayamat Tak (1988).

Khan on esiintynyt näyttelijänä muiden muassa elokuvissa Raja Hindustani (1996), Sarfarosh (1999), Lagaan – olipa kerran Intiassa (2001) ja Dil Chahta Hai (2001). Hänen ohjausdebyyttinsä oli elokuva Taare Zameen Par (2007).

Khanin suurimmat kaupalliset menestykset ovat olleet trilleri Ghajini (2008), draamakomedia 3 Idiots (2009), toimintaelokuva Dhoom 3 (2013), satiiri PK (2014) ja urheiluelämäkerta Dangal (2016), joista jokainen on rikkonut kaikkien aikojen eniten tuottaneen hindielokuvan ennätyksen.

Vuonna 2012 Khan alkoi juontaa omaa keskusteluohjelmaansa nimeltään Satyamev Jayate, jossa hän käsitteli Intian yhteiskunnallisia ongelmia.

 Varhainen elämä 
Khan syntyi muslimiperheeseen Mumbaissa 14. maaliskuuta 1965. Hänen vanhempansa ovat elokuvatuottaja Tahir Hussain ja Zeenat Hussain. Useat muutkin hänen sukulaisensa ovat työskennelleet hindinkielisessä elokuvateollisuudessa, kuten hänen setänsä, ohjaaja ja tuottaja Nasir Hussain.

 Yksityiselämä 
Khan meni naimisiin Reena Duttan kanssa 18. huhtikuuta 1986. Heillä on kaksi lasta, poika ja tytär. Khan haki avioeroa joulukuussa 2002. Dutta sai lasten huoltajuuden. Khan meni naimisiin Kiran Raon kanssa 28. joulukuuta 2005. He ilmoittivat poikansa syntymästä sijaissynnyttäjän avulla 5. joulukuuta 2011. Khan ja Rao ilmoittivat erostaan heinäkuussa 2021.

 Filmografia 
 Vuosi Elokuva Rooli Muuta 1973 Yaadon Ki Baaraat Nuori Ratan 1974 Madhosh Nuori Raj 1984 Holi Madan Sharma 1988 Qayamat Se Qayamat Tak Raj1989 Raakh Aamir Hussein Love Love Love Amit1990 Awwal Number Sunny Tum Mere Ho Shiva Dil Raja Deewana Mujh Sa Nahin Ajay Sharma Jawani Zindabad Shashi1991 Afsana Pyaar Ka Raj Dil Hai Ki Manta Nahin Raghu Jetley Isi Ka Naam Zindagi Chotu Daulat Ki Jung Rajesh Chaudhry 1992 Jo Jeeta Wohi Sikandar Sanjaylal Sharma1993 Parampara Ranbir Prithvi Singh Hum Hain Rahi Pyar Ke Rahul Malhotra 1994 Andaz Apna Apna Amar Manohar1995 Baazi Komisario Amar Damjee Aatank Hi Aatank Rohan Rangeela Munna Akele Hum Akele Tum Rohit 1996 Raja Hindustani Raja Hindustani 1997 Ishq Raja1998 Ghulam Siddharth Marathe Earth Dil Navaz1999 Sarfarosh Ajay Singh Rathod Mann Dev Karan Singh 2000 Mela Kishan Pyare2001 Lagaan – olipa kerran Intiassa Bhuvan Dil Chahta Hai Akash Malhotra 2005 The Rising: Ballad of Mangal Pandey Mangal Pandey2006 Rang De Basanti Daljit ”DJ” Singh Fanaa Rehan Quadri 2007 Taare Zameen Par Ram Shankar Nikumbh Myös ohjaaja 2008 Ghajini Sanjay Singhania2009 Luck by Chance Itsenään Erikoisesiintyminen 3 Idiots Ranchhoddas Shamaldas Chanchad (Rancho)/ Phunsukh Wangdu 2011 Dhobi Ghat Arun Delhi Belly Disco Fighter Erikoisesiintyminen 2012 Talaash: The Answer Lies Within Surjan Singh Shekhawat  2013 Bombay Talkies Itsenään Erikoisesiintyminen laulussa ”Apna Bombay Talkies” Dhoom 3 Sahir Khan/Samar Khan  2014 PK PK  2015 Dil Dhadakne Do Pluto (ääni)  2016 Dangal Mahavir Singh Phogat  2017 Secret Superstar Shakti Kumar 2018 Thugs of Hindostan Firangi 2021 Koi Jaane Na Itsenään Erikoisesiintyminen laulussa ”Har Funn Maula” 2022 Laal Singh Chaddha Laal Singh Chaddha

 Televisio 
 Vuosi Ohjelma Rooli Jakso(t) 2012 C.I.D. Surjan Singh Shekhawat ”Red Suitcase Murders” 2012–2014 Satyamev Jayate Juontaja Tuotantokaudet 1–3

 Lähteet 

 Aiheesta muualla 





Luokka:Intialaiset näyttelijät
Luokka:Intialaiset elokuvatuottajat
Luokka:Intialaiset elokuvaohjaajat
Luokka:Intialaiset televisiojuontajat
Luokka:Vuonna 1965 syntyneet
Luokka:Elävät henkilöt